open-index/open-wikipedia-markdown huggingface dataset:
Exegol

**Exegol** is in fiktive planeet út 'e ''Star Wars''-franchise, dy't yntrodusearre waard yn 'e film *[[Star Wars: Episode&nbsp;IX&nbsp;– The Rise of Skywalker]]* (2019), it ôfslutende diel fan 'e ''Star Wars''-ferfolchtrilogy. Exegol makket diel út fan it planetestelsel mei deselde namme, yn 'e krite fan it Stjerrestelsel dy't bekend stiet as de Unbekende Regioanen. It is in terrestryske planeet mei in diameter fan 13.650&nbsp;km, mar sûnder moannen. It oerflak bestiet út drûge flakten en rotsige berchtmen, trochsnien troch ûnbidige kleauwen en spjalten dy't djip yn 'e ûndergrûn trochkringe. De atmosfear is sykhelber foar de measte libbensfoarmen. Exegol wurdt omjûn troch de restanten fan yn 'e romte libjende megafauna, besteande út in wolk fan read gas dy't in barriêre foar navigaasje foarmet. De planeet is sadwaande tige dreech te berikken. 

Neffens de oerâlde geskriften fan 'e Jedi Oarder wie Exegol ea in fruchtber plak mei in grut bioferskaat, oant de Sith har der fêstigen en de wrâld opsetlik ferrinnewearren, krekt sa't se diene mei oare bolwurken fan harren oarder, lykas Moraband, Ziost en Asog. De Sith leine op Exegol reuseftige ûndergrûnske skipswerven oan, en teffens de Sith-Sitadel, dy't brûkt waard foar rituelen en topmoetings. Omreden fan 'e ôfhandige lokaasje, de drege berikberens en it feit dat de planeet ûnbekend wie by sels de leardste histoarisy en astronomen, fan wa't guon wol bekend wiene mei Moraband en oare Sith-wrâlden, waard Exegol útkeazen as it fêstigingsplak foar de kultus fan 'e Ivige Sith, dy't wijd wie oan 'e ferearing fan 'e Sith-master.

Yn *Star Wars: Episode&nbsp;IX&nbsp;– The Rise of Skywalker* is Exegol de planeet dêr't de boasaardige, út 'e dea opstiene keizer Palpatine troch de Ivige Sith in reuseftige nije float fan stjerreslachskippen bouwe litten hat. It docht bliken dat hy de foarfallen yn it widere Stjerrestelsel al jierrenlang manipulearret troch opperste lieder Snoke, de oprjochter fan 'e faksistoïde Earste Oarder, dy't in skepping fan Palpatine is en gjin eigen identiteit hat. Exegol is yn 'e film ek de lokaasje fan 'e klimaktyske slach tusken de de float fan Palpatine, dy't er de Lêste Oarder neamt, en it Ferset. Op 't langelêst einiget dat treffen yn in klinkende oerwinning foar it Ferset, wylst Palpatine sels op 'e nij, en diskear foargoed, deamakke wurdt troch de jonge Jedi-ridder Rey, dy't dêrfoar stipe kriget fan alle Jedi-masters út it ferline.

## Keppelings om utens
*Artikel oer Exegol yn Wookieepedia, de offisjele ''Star Wars''-Wikipedy
Albrandswaard

**Albrandswaard** is in gemeente yn de Nederlânske provinsje Súd-Hollân. Yn 2022 hat de gemeente neffens it CBS likernôch 26.000 ynwenners.

Albrandswaard leit op it eilân Iselmûn en grinzet oan de gemeenten Rotterdam, Barendrecht, Hoekske Waard en Nissewaard, en oan de rivier de Alde Maas.

Poortugaal en Rhoon binne de ienige twa doarpen yn de gemeente; dat wiene oarspronklik selstannige gemeenten, mar yn 1985 binne se fusearre ta Albrandwaard.

## Untwikkeling ynwennertal
Befolkingsûntwikkeling sûnt 1996:

## Boargemasters
Boargemasters sûnt 1985:

## Gemeenteried
De gemeenteried sûnt 1985:

¹ 1985: CU = RPF, 1994-1998: CU = GPV

## Keppelingen om utens
* Webstee fan de gemeente
* Plaatsengids
Rhoon

**Rhoon** is in plak yn de gemeente Albrandswaard en in eardere gemeente yn de Nederlânskse provinsje Súd-Hollân. It doarp hat 16.270 ynwenners (2021).

Rhoon en Poortugaal binne de ienige twa doarpen yn de gemeente Albrandswaard. Poortugaal is it haadplak.

## Keppelingen om utens
* Plaatsengids
* AlleCijfers
Izjevsk

**Izjevsk** (Russysk: Ижевск) is in stêd oan de rivier de Izj (in sydrivier fan de Kama) yn de autonome republk Oedmoersje yn Ruslân. De stêd hiet fan 1984 oant 1987 'Oestinov' (Устинов, *Ustinov*) en is it kulturele hert fan de republyk. Izjevsk telt twa universteiten, hegeskoallen, musea en teäters. 

## Skiednis
It plak ûntstie yn 1760 ûnder de namme 'Izjevski Zavod' (Ижевский завод) as in delsetting fan de wurknimmers fan in izerfabryk mei deselde namme. Foar it izerfabryk wie de rivier de Izj fan grut belang en om't wetterkrêft foar de izerproduksje nedich wie, waard in daam lein, sadat de Opslachmar fan Izjevsk ûnstie.  

Rebellen fan Jemeljan Pûgatsjov besetten yn 1774 de stêd en fernielden it fabryk. Yn 1807 waard troch tsaar Aleksander I besletten in wapenfabryk te bouwen by it yn 1775 wer iepene izerfabryk. Noch yn itselde jier sette de bou fan in haadgebou fan it fabryk neffens plannen fan de arsjitekt Sergei Dûdin útein. Om sa gau mooglik in goed rinnende fabryk te krijen waarden foar dat doel faklju út Denemark, Dútslân en Sweden en mynbouwers út de Oeral oanlutsen. It izerfabryk en it wapenfabryk waarden yn 1884 nasjonalisearre en dêrnjonken waarden tagelyk noch ferskillende partikuliere wapenfabriken stifte.  

De stêd wie yn 1918 in plak dêr in opstân ûntstie fan in ferbûn fan mensjewiken, sosjaal-revolúsjonêren en in lokaal ferbân tsjin it hearskjende bolsjewisme. It late ta in machtswikseling yn augustus 1918, mar al yn novimber dat jier krige de bolsjewiken mei help fan it Reade leger de stêd wer yn hannen.  

Sûnt 1921 is Izjevsk de haadstêd fan de republyk Oedmoersje (dy't ynearsten de namme 'Votjaakske Autonome Oblast' krige). Fan 1926 oant 1939 fertrijefâldige de befolking him troch de yndustrialisaasjepolityk yn it ramt fan it Fiifjierreplan.

Yn de hjerst fan 1941 yn de Twadde Wrâldkriich ferhûze in diel fan de wapenyndustry yn de frontgebieten nei Izjevsk. Dêr waarden yn dy tiid miljoenen wapens yn it fabryk IzjMech produsearre, dy't letter troch Michail Kalasjnikov bekend waard om syn AK-47.

De partijleiders doopten de stêd yn 1984 om yn 'Oestinov', in ferneaming nei Dmitri Oestinov, dy't jierren in wichtige rol spile yn de lokale wapenyndustry. Mar nei protesten krige de stêd yn 1987 de âlde namme werom.   

## Ekonomy
Noch jimmeroan binne de wapenfabriken in belangrike wurkjouwers. De Izjmazj-fabriken, dy't yn de Twadde Wrâldkriich út dielen fan fabriken út it westen boud waarden, binne de grutste en produsearje njonken lytsere wapens ek auto's. 

## It besjen wurdich

* Aleksander Nevskikatedraal
* Michaelkatedraal
* De 350 meter lange wapenfabryk fan de stêd (tsjintwurdich regearingsgebou fan de republyk) 
* De Tataarske wyk mei in moskee en in soad tradisjonele houten hûzen, dy't lykwols stadichoan troch moderne hûzen ferfongen wurde.
* Nasjonaal museum fan de Republyk Oedmoersje

Wat bûten de stêd leit by it doarp Lûdorvai it iepenlofmuseum mei lokale houten arsjitektuer. 

## Oars
Yn Izjevsk is ek it ferneamde AK-47-gewear ûntwurpen troch Michail Kalasjnikov.
One of Us (liet fan ABBA)

***One of Us*** is in nûmer dat oarspronklik opnaam is troch ABBA op 21 oktober 1981 yn de Polar Studios yn Stockholm en útbrocht op it album The Visitors út 1981. One of Us wie it sechsde nûmer op it album en waard op 7 desimber 1981 útbrocht as earste single fan it album.

## Oer it nûmer
One of Us waard skreaun troch Benny Andersson en Björn Ulvaeus. It nûmer giet oer in frou dy 't wer libben besiket te blazen yn in ferrûne relaasje. It nûmer lit de wat tsjustere kant fan de teksten fan Björn Ulvaeus en Benny Andersson sjen: de echtskiedingen fan de twa manlju binne dúdlik werom te hearren yn it nûmer.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen
### Gastmuzikanten
* Lasse Wellander - Gitaar & Mandoline
* Rutger Gunnarsson - Bas & Mandoline
* Ola Brunkert - drums
Darrell Sweet

**Darrell Antony Sweet** (Bournemouth, Ingelân, 16 maaie 1947 - New Albany, Feriene Steaten, 30 april 1999) wie in Skotsk drummer. Hy waard bekend as mei-oprjochter fan Nazareth. 

## Karriêre
Sweet siet yn syn iere jierren by de *Burntisland pipe band*. Hy wie ek ien fan de leden fan *The Shadettes* dat yn 1968 Nazareth waard. As ien fan de oprjochters fan Nazareth spile er drums fan 1968 oant syn dea yn 1999. Hy spile op de earste 20 albums fan Nazareth.
Sweet stoar yn 1999 oan in hertoanfal, wylst de band him tariede op it twadde part fan harren Amerikaanske toernee ta stipe fan it album, *Boogaloo*. Sweet wie troud en hie twa bern.

## Diskografy
### Albums
Happy New Year (liet)

***Happy New Year*** is in nûmer dat oarspronklik opnaam is troch ABBA yn 1980 en útbrocht op it album Super Trouper út 1980. *Happy New Year* wie it sechsde nûmer op it album en waard op 15 desimber 1980 útbrocht as fjirde single fan it album.

## Oer it nûmer
*Happy New Year* waard skreaun troch Benny Andersson en Björn Ulvaeus. It ferneamde nûmmer fan ABBA waard mar yn in lyts oantal lannen útbrocht op single, en is letter ek nochris in tal kear útbrocht.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen
Slikkerveer

**Slikkerveer** is in plak yn de gemeente Ridderkerk, Nederlânske provinsje Súd-Hollân. It doarp hat 9.405 ynwenners (2021) en leit súdlik fan de gearfoeging fan de rivieren de Noard en de Lek yn de Nije Maas op it eilân IJsselmonde.

## Keppelingen om utens
* Plaatsengids
* AlleCijfers
Heerjansdam

**Heerjansdam** is in plak yn de gemeente Zwijndrecht en in eardere gemeente yn de Nederlânskse provinsje Súd-Hollân. It doarp hat 3.800 ynwenners (2021).

Sûnt 2003 is Heerjansdam part fan de gemeente Zwijndrecht.

## Geografy
Heerjansdam wurdt begrinzge troch it Waaltsje mei Barendrecht yn it noardwesten, de Alde Maas yn it súdwesten, de *Lange Weg* mei Rijsoord yn it noarden. De eardere grins mei Zwijndrecht (yn it súdeasten) rint troch de polder  *Groote en Kleine Lindt*.

## Namme
Yn 1323 komt foar it earst de namme *Heeren Heynen Ambacht* of *Heren Heyenland* foar dêr't yn in oarkonde in Amersfoartske abdij syn grûn yn de Zwijndrechtske Waard oan greve Willem III fan Hollân ferkocht. De namme "Heerjansdam" komt fan Jan van Rosendaele dy't op 25 novimber 1368 de namme joech. Hy koe de namme jaan omreden er in part fan it bedykjen fan de Zwijndrechtske Waard bekostige, dy't yn 1331 troch grebve Willem III op gong set waard. Yn ruil dêrfoar beneamde Willem III Hendrik van Brederode en Jan van Rosendaele mank mei sân oaren dy't it bedykjen meifinansearre hiene ta ambachtshear fan in part fan de waard.

## Keppelingen om utens
* Plaatsengids
* AlleCijfers
Michaelkatedraal (Izjevsk)

De **Michaelskatedraal** (Russysk: Свято-Михайловский собор; *Svjato-Michajlovski sobor*) is in russysk-otterdokse katedraal yn Izjevsk yn 'e Russyske Federaasje. De oan 'e aartsingel Michael wijde katedraal is in rekonstruksje fan 'e ûnder Stalin ferneatige katedraal.

## Skiednis

Oarspronklik lei op it plak in begraafplak mei in Trije-ienheidskapel, dy't yn 1810 ôfbaarnde. Yn 1855 waard de kapel ferfongen troch in grutte stiennen, oan 'e aartsingel Michael wijde kapel. 

Yn 1876 waard der útein set mei it ynsammeljen fan jild foar in nije tsjerke op it plak fan 'e kapel. Yn 1893 namen de wurknimmers it beslút om 1% fan harren lean ôf te dragen foar de bou fan 'e tsjerke. It ûntwerp mocht de arsjitekt Ivan Tsjarûsjin. In betingst by de bou wie dat de nije tsjerke net grutter wurde mocht as de Aleksander Nevskikatedraal.  

De earste Michaelkatedraal waard tusken 1897 en 1907 op de heechste heuvel fan de stêd boud. Yn dy tiid wie de katedraal ien fan 'e grutste gebouwen fan 'e stêd. De bou stie ûnder lieding fan Ivan Tsjarûsjin en koste doe 350.000 rûbel. De hichte fan it neobyzantynske gebou wie 70 meter en dêrmei wie de katedraal it heechste gebou fan Izjevsk. 

Nei de Oktoberrevolúsje namen de autoriteiten op 19 maart 1929 it beslút om de Michaelkatedraal, de Aleksander Nevskikatedraal en de Foarbeatsjerke te sluten foar de earetsjinst. Op 27 maart 1929 waard de katedraal sletten en troch de autoriteiten fersegele. Fan 1932 oant 1937 krige in museum de tsjerke yn gebrûk en op 8 april 1937 foel it beslut fan 'e Ried fan Folkskommissarissen om de tsjerke te ferneatigjen en al gau dêrnei waard de tsjerke opblaasd.      

## Weropbou

Yn 'e jierren 1980 wiene wer lûden te hearren, dy't der foar pleiten om de katedraal wer op te bouwen. De grûn foar dat doel waard yn 1995 werom jun en doe setten ek de tariedings útein. Twa jier letter waard in boukommisje stifte, dêr't ek de Oedmoerdyske presidint Aleksandr Volkov syn sit yn naam. Mear as 45.000 partikulieren (wêrûnder Michail Kalasjnikov) en 500 bedriuwen joegen jild foar de weropbou, dy't tusken 2003 en 2007 plakfûn. 

Op 5 augustus 2007 waard it haadalter fan 'e Michaeltsjerke troch patriarch Aleksi II ynwijd, dy't de earste liturgy yn 'e tsjerke opdroech yn oanwêzigens fan 'e presidint fan Oedmoersje en oare offisjele fertsjintwurdigers.  

Sûnt july 2017 is de tsjerke de katedraal fan it bisdom Izjevsk en Oedmoersje.
IJsselmonde (eilân)

**IJsselmonde** (of *Iselmûn*) is in lânstreek yn it suden fan 'e Nederlânske provinsje Súd-Hollân, dy't ek wol beskôge wurdt as ien fan 'e Súdhollânske Eilannen. De namme is ôflaat fan de rivier de Hollânske Isel.

De Zwijndrechter Waard (Nederlânsk: *Zwijndrechtse Waard*) is in diel fan it eilân IJsselmonde.

Yn it noarden foarmet de Nije Maas de grins, yn it easten de Noard, yn it suden en westen de Alde Maas. It Waaltsje streamt troch it eilân.

IJsselmonde hat seis ûnderskate gemeenten:
Aleksander Nevskikatedraal (Izjevsk)

De **Aleksander Nevskikatedraal** (Russysk: Собор Александра Невского; *Sobor Aleksandra Nevskogo*) is in Russysk-otterdokse tsjerke yn Izjevsk yn Ruslân. De tsjerke wie fan 1994 oant 2017 de haadtsjerke fan it bisdom Izjevsk en Oedmoersje. Sûnt dat jier is dy status nei de Michaelkatedraal yn Izjevsk gien.    

## Bou
By in grutte stedsbrân yn 1810 gyng de âlde Elíakatedraal ferlern. De arsjitekt Simjon Emeljanovitsj Dûdin levere in plan foar in nije tsjerke mei trije tuorren, mar dat ûntwerp waard fanwegen de útwrydske pracht en de hege boukosten ôfwiisd. Ynstee dêrfan fersochten de autoriteiten om it ûntwerp fan 'e Andréaskatedraal fan Kronstadt as foarbyld te nimmen. Dûdin feroare syn ûntwerp yn in ienfâldiger gebou en makke dêrby mear gebrûk fan lokaal boumateriaal. De bou waard yn 1823 foltôge.  

## Sluting

Yn maart 1922 waard beslach lein op it goud, it sulver en de edelstiennen fan 'e katedraal. Yn 1929 folge de sluting troch de autoriteiten nei in fersyk fan 'e jongereinôfdieling fan 'e Uny fan Ateïsten en yn itselde jier waard de klokketoer sloopt en de katedraal ferboud ta in ferieningsgebou. Letter waarden alle 24 klokken yn beslach nommen. Sûnt 1930 die de katedraal tsjinst as Museum foar it Ateïsme en wer wat letter folge de ferbouwing fan 'e katedraal ta de bioskoop Kolossus. Yn 1937 folge de ôfbraak fan 'e koepel.     

## Weromjefte
De katedraal waard yn 1990 weromjûn oan 'e Russysk-Otterdokse Tsjerke. Nei in tarieding fan it restauraasjeplan fan arsjitekt S.A. waard yn 1992 útein set mei de restauraasje. Tsjin 'e ein fan 1993 waard de restauraasje foltôge. Ek de toer waard rekonstruearre en op 2 jannewaris 1994 fûn de ynwijing plak. Tagelyk mei de restauraasje waard ek in grêfkapel boud foar it grêf fan Andrei Derjabin, de stifter fan 'e wapenfabriken yn Izjevsk. 

Yn 5 oktober 1994 waard troch in beslút fan 'e synoade de tsjerke in katedraal.
Nazareth (band)

**Nazareth** is in Skotske hardrockband oprjochte yn 1968 yn Dunfermline. De band brocht yn 1971 syn debútalbum *Nazareth* út. Nazareth hat fiifentweintich studio-albums en acht live-albums útbrocht. 

## Skiednis
Nazareth waard oprjochte yn 1968 en bestie oarspronklik út Dan McCafferty op sang, gitarist Manny Charlton, bassist Pete Agnew en Darrell Sweet op drums. De band bestie tsien jier yn dizze gearstalling, oant yn 1978 gitarist Zal Cleminson it fiifde bandlid waard. Sûnt dy tiid feroare de gearstalling geregeldwei troch sawol leden dy't fuortgiene as nij kamen , hoewol't de oprjochters lange tiid diel útmakken fan de groep. Nazareth brocht fiif albums út foar yn 1975 it sechsde ferskynde: Hair of the Dog. Doe stie ûnder mear it nûmer Love Hurts, dat Nazareths grutste hit waard. 

Begjin 2013 hearden de orizjinele leden McCafferty en Pete Agnew noch (en sûnder tuskenskoften) ta Nazareth. Gitarist Charlton ferliet de band yn 1990 en ferstoar yn 2022. Drummer Darrell Sweet ferstoar yn 1999 op 51-jierrige leeftiid oan in hertoanfal en waard ferfongen troch Lee Agnew, de soan fan Pete.

Yn 2013 by optredens yn Kanada en Switserlân waard sjonger McCafferty net goed op it poadium. Letter moast er troch syn oanhâldende sûnensproblemen Nazareth ferlitte. De sjonger waard ferfongen troch Linton Osborne, dy't op syn beurt yn 2015 opfolge waard troch Carl Sentance.

## Diskografy
### Studio-albums

### Live-albums

### Kompilaasje-albums
Safarypark

In **safarypark** is in dieretún dêr't besikers yn har eigen auto trochhinne ride kinne, of oars yn in oar ferfiermiddel, lykas in toerbus, wylst de eksoatyske bisten yn relative frijheid omrinne. Besikers kinne yn sokke parken fan tichteby de bisten besjen yn in om-en-by dat har natuerlike habitat sa deun as mar mooglik is benei komt. De frijheid fan 'e bisten is net folslein om't se yn it foarste plak yn it park finzen holden wurde en om't teffens de karnivoaren faninoar en de herbivoaren skaat wurde om it opiten fan 'e feesteapel foar te kommen. 

It earste safarypark, yn 'e sin fan in dieretún dêr't de eksoatyske bisten min ofte mear frij omrûnen, wie it Longleat Safari Park, dat yn 1966 iepen gie yn it Ingelske greefskip Wiltshire, op it lângoed fan 'e wat eksintrike ealman Alexander Thynn, 7e markys fan Bath (1932-2020). It idee dêrfoar kaam fan Jimmy Chipperfield (1912-1990), earder ien fan 'e  direkteurs fan it Chipperfield's Circus, ien fan 'e âldste sirkussen yn it Feriene Keninkryk. It iennichste safarypark yn Nederlân is op 't heden Safaripark Beekse Bergen, by Hilvarenbeek, yn Noard-Brabân, dat sûnt 1968 bestiet. Fan 1968 oant 1995 omfieme Burgers' Zoo yn Arnhim ek in safarypark.

In safarypark is grutter as in 'tradisjonele' dieretún, mar lytser as in wyldreservaat. It Kanadeeske African Lion Safari yn Hamilton (Ontario) beslacht 3,0&nbsp;km², wylst in wyldreservaat lykas it Nasjonaal Park Tsavo East yn Kenia 11.747&nbsp;km² mjit. In protte safaryparken wurkje mei oan ynternasjonale konservaasjeprogramma's foar bedrige bistesoarten, lykas oaljefanten, noashoarnen, sjiraffen, liuwen, tigers, jachtloaihoarsen en hyenahûnen.
Trije-ienheidskatedraal (Izjevsk)

De **Trije-ienheidskatedraal** (Russysk: Троицкий собор; *Troitski sobor*) is in otterdokse tsjerke yn Izjevsk, Ruslân. De tsjerke waard yn 'e jierren 1812 oant 1814 neffens plannen fan 'e arsjitekt Simjon Dûdin boud. It is de âldste katedraal fan 'e stêd. 

## Skiednis
De skiednis fan 'e katedraal giet yn 'e argiven werom op 20 maart 1782, doe't in houten kapel boud waard. Yn 1810 baarnde de houten kapel ôf en op it plak dêrfan waard yn 1812 útein set mei de bou fan in nije stiennen tsjerke. Op 2 novimber 1814 fûn de wijing fan de nijbou plak. 

Tusken 1852 en 1857 waard oan 'e tsjerke in lege klokketoer boud, dy't yn 'e jierren 1912-1914 troch in trije ferdjippings hege klokketoer neffens in plan fan 'e arsjitekt Ivan Tsjarûsjin ferfongen waard.  

## Sovjettiid
Yn 1937 waard de katedraal sletten en alle geastliken, dy't op dat stuit oan de katedraal ferbûn wiene, waarden oppakt en deasketten. Ien fan 'e preesters waard feroardiele ta 10 jier strafkamp, mar hy ferstoar al op 17 april 1938 yn it kamp. Yn 1938 folgen plannen om de tsjerke ôf te brekken en op 'e lokaasje in stadion te bouwen. Der folge in moannnelange striid fan 'e parochianen om de tsjerke te behâlden. Yn dy tiid wiene alle tsjerken yn Izjevsk op 'e lytsere Himelfearttsjerke nei al sletten of ôfbrutsen. Op it ferset folge gjin weromjefte, mar it resultaat wie wol dat de ôfbraak net troch gyng. It gebou waard ynearsten as lêsseal brûkt en yn 'e oarloch brûkte in bakker it gebou. 

## Weriepening

Yn oktober 1945 waard de tsjerke oan 'e otterdokse mienskip werom jûn. It gebou hie doe gjin koepel mear, fan 'e toer stie allinne noch de ûnderbou, de ynrjochting wie ferdwûn en it hiele gebou moast restaurearre wurde. Sûnt 17 maart 1946 wiene der wer fierings.

Tusken 1985 en 1991 waard de tsjerke renovearre en de klokketoer ferhege. Sûnt 2000 waard der fierder wurke oan 'e katedraal en ek it hiele gebiet om de katedraal waard opknapt. Yn 2002 waard oan it bestjoersgebou fan it bisdom in fiifkoepelige tsjerke boud, dy't oan Panteleimon de Genêzer wijd waard.
Samson (band)

**Samson** wie in Ingelske NWOBHM metalband oprjochte yn 1977 yn Londen. De band brocht yn 1979 syn debútalbum *Survivors* út; it lêste album *P.S....* waard yn 2006 postúm útbrocht. De teksten fan de band gean benammen oer it libben en de maatskippij. Yn de rin fan de jierren hat Samson in protte bandleden ferspile, benammen sjongers en drummers, werfan't sjonger Bruce Dickinson *"Bruce Bruce"*, dy't fan Samson oerstapte nei Iron Maiden, de bekendste is. Op 9 augustus 2002 kaam in ein oan de band nei't gitarist en opjrochter fan de band Paul Samson op yn de âldens fan 49 jier ferstoar oan de gefolgen fan kanker. Samson hat njoggen studio-albums en fjouwer live-albums útbrocht.

## Diskografy
### Studio-albums

### Live-albums

### Kompilaasje-albums
Samson

* de Ingelske namme fan 'e profeet Simson, Samson
* in Ingelske metalband oprjochte yn 1977, Samson
* in fiktive Flaamske tillevyzjehûn yntrodusearre yn 1990, Samson (personaazje)
* in Frânske film út 1936, ''Samson'' (film út 1936)
* in Poalske film út 1961 ''Samson'' (film út 1961)
* in stêd yn de Amerikaanske steat Alabama, Samson (Alabama)
* in gemeente in het Franske departemint Doubs, Samson (Doubs)
* in rivier yn Belgje, Samson (rivier)
* in ûnbewenne Scilly-eilân Samson (Scilly-eilannen)
* in merk sjek, Samson (sjek)
* in liet fan de Belgyske sjongeres Emly Starr út 1981, Samson (liet)
* in album fan it Flaamske tillevyzjeduo Samson & Gert út 1991, ''Samson'' (album fan Samson en Gert)
* in album fan de ingelske band Samson út 1993, ''Samson'' (album fan Samson)
Iron Maiden (album)

**Iron Maiden** is it debútalbum fan Iron Maiden. It album waard opnommen yn desimber 1979 yn de Kingsway studios yn Londen en waard in pear moannen letter op 14 april 1980 útbrocht. It is it iennige album dêr't gitarist Dennis Stratton oan meiwurke hat. Ein 1980 ferliet er de band fanwegen ferskil yn muzikale smaak. Op lettere ferzjes fan it album waard de single *Sanctuary* as ekstra nûmer taheakke.

## Spyllist

## Singles

## Muzikanten
* Paul Di'Anno - Sang
* Dave Murray - Gitaar
* Dennis Stratton - Gitaar
* Steve Harris - Bas
* Clive Burr - Drums
Killers (album fan Iron Maiden)

**Killers** is it twadde studio-album fan Iron Maiden. It album waard opnommen tusken novimber 1980 en jannewaris 1981 yn de Battery studios yn Londen en waard in moanne letter op 2 febrewaris 1981 útbrocht. It is it lêste album mei Paul Di'Anno as sjonger dy't ein 1981 ûntslein waar, fanwegen Di'Anno's oermjittige drugs- en drankgebrûk en oare omstannichheden. En it is it earste album mei gitarist Adrian Smith earder fan *Urchin*.

It nûmer *Twilight Zone* soe op it album ferskine, dochs waard op it lêste momint skrast, mar waard mei *Wrathchild* as single mei dûbele A-kant útbrocht. In soad socht sammelobjekt foar leafhawwers is it Amerikaansk promoasje-album op finyl út 1981 fan Killers dêr't it nûmer Twilight Zone dochs op stiet. Op lettere ferzjes fan it album waard Twilight Zone as ekstra nûmer taheakke. 

## Spyllist

## Singles

## Muzikanten
* Paul Di'Anno - Sang
* Dave Murray - Gitaar
* Adrian Smith - Gitaar
* Steve Harris - Bas
* Clive Burr - Drums
Tsjerke fan de Iverskaja-ikoan fan de Teotokos (Izjevsk)

De **Tsjerke fan de Iverskaja-ikoan fan de Theotokos** (Russysk: Церковь Иверской иконы Божией Матери) is in otterdokse tsjerke yn Izjevsk yn 'e Russyske Federaasje. 

## Skiednis
De bou fan 'e tsjerke is in inisjatyf fan Viktor Chorosjvtsev, in oandielhâlder fan 'e ASPEK-bedriuwegroep. Hy besocht yn 2008 it skiereilân Atos en waard troffen troch it Iveron-kleaster en de skiednis fan 'e Ibearyske ikoan. Werom yn Ruslân woed er in tsjerke bouwe ta eare fan 'e ikoan en tegearre mei syn heit gyng er sykjen nei in plak en in arsjitekt om dat plan út te fieren. Arsjitekt fan 'e tsjerke is Pjotr Ivanovitsj Anisiforov út Barnaûl, dy't betûft is yn 'e tsjerkebou en op folle mear plakken yn it lân tsjerken boude en ek de ûntwerper fan 'e Trije-ienheidstsjerke op Antarktika is.     

Mei help fan frijwilligers en takomstige parochianen waard it terrein fan 1,5 hektare bouryp makke. De bou fan 'e tsjerke sette yn 2009 útein en njonken de tsjerke waard der bûten in pear lytsere bygebouwen ek in grut bygebou boud mei plak foar in bibleteek, in gasthûs foar pylgers, in refektoarium en in sneinsskoalle boud. In multykulturele mienskip fan Russen, Tadzjiken, Oezbeken, Libanezen en Serven wurke mei oan de bou.  

De tsjerke waard fan wite bakstien boud. De tintedaken fan 'e tuorren binne mei glasuere Eastenrykske tegels belein, wylst de sipels mei Eastenryksk aluminium beklaaid binne. Oan 'e muorren binne mozaïken oanbrocht; it grutste is in mozayk fan 4 m² dat de Mem Gods útbyldet en boppe de haadtagong is oanbrocht. Sûnt 2013 waard der wurke oan it ynterieur yn Byzantynske styl. De flier yn 'e tsjerke is by it alter fersierd mei in mozayk fan it Iveron-kleaster op Atos. De 19 rozetten dêr omhinne symbolisearje de kleasters op it eilân.   

Yn 'e Goede Wike fan 2014 hinne koe de benedentsjerke ynwijd wurde en de ynwijing fan 'e boppetsjerke fûn plak op 12 febrewari 2017.

De yn 'e styl fan 'e Moskouse Basiliuskatedraal boude tsjerke hat fjouwer koepels, tsien krusen en 13 klokken en koe boud wurde mei help fan donaasjes. De belangrykste donateur wie Viktor Chorosjavtsev.
The Number of the Beast (album)

**The Number of the Beast** is it tredde studio-album fan Iron Maiden. It album waard opnommen yn jannewaris en febrewaris 1982 yn de Battery studios yn Londen en waard in moanne letter op 22 maart 1982 útbrocht. It is it lêste album mei drummer Clive Burr dy't de drumstokjes oerdrage moast. Ek is The Number of The Beast it earste album mei sjonger Bruce Dickinson, de eardere sjonger fan Samson. It album befettet de hits Run to the Hills, The Number of the Beast en Hallowed Be Thy Name.

## Spyllist

## Singles

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Steve Harris - Bas
* Clive Burr - Drums
Piece of Mind (album fan Iron Maiden)

**Piece of Mind** is it fjirde studio-album fan Iron Maiden. It album waard opnommen tusken jannewaris en maart 1983 yn de Compass Point studios yn Nassau en waard twa moanne letter op 16 maaie 1983 útbrocht. It is it earste album mei drummer Nicko McBrain dy't de drumstokjes oernaam fan Clive Burr. It album befettet de hit The Trooper.

## Spyllist

## Singles

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Steve Harris - Bas
* Nicko McBrain - Drums
Steve Harris

**Stephen Percy (Steve) Harris** (Leytonstone, 12 maart 1956) is in Ingelsk bassist. Hy is bekend  as de bassist en oprjochter fan Iron Maiden. Steve Harris is de heit fan sjongeres Lauren Harris en gitarist George Harris.

## Karriêre
Steve Harris begûn syn karriêre yn de band *Gypsy's Kiss*. Hy waard dêrnei lid fan *Smiler*. Hy ferliet dy band yn 1975 om't dy gjin ynteresse hie yn Steve syn selsskreaune materiaal en net te sprekken wiene oer syn aktive omspringende hâlding op it poadium. Rûn krysttiid 1975 rjochte Harris dêrom syn eigen band op; Iron Maiden neamd.
Oant hjoed-de-dei, is Steve Harris de driuwende krêft efter Iron Maiden: hy skreau sa'n fjouwer-fiifde fan alle nûmers. Behalve as bassist en komponist nimt er ûnderwilens ek plak yn de stoel fan ko-producer by de Iron Maiden albums. Yn de studio spilet er ek de toetsepartijen dy't yn guon nûmers foarkomme yn.

## Priveelibben
Steve Harris waard berne yn Leytonstone, Ingelân, it Feriene Keninkryk, dêr't er opgroeide en de ambysje hie om proffuotballer te wurden. Harris waard scout troch West Ham United, dêr't hy by de jeugd fuotballe hat. Mar nei't er yn syn iere tienerjierren de rockmuzyk ûntduts, realisearre er him dat er dochs net proffuotballer wurde woe. Harris hat twa kear boaske west en hat út syn earste houlik fjouwer bêrn, en twa bêrn mei syn twadde frou.

## Diskografy
### Albums

### As gastmuzikant
Dave Murray

**Dave Michael Murray** (Londen, 23 desimber 1956) is in Ingelsk gitarist. Hy is bekend as de gitarist fan Iron Maiden. 

## Karriêre
Nei't er op syn 15de fan skoalle gie, reagearre er geregeld op advertinsjes foardat er yn 1976 audysje die foar Iron Maiden. Yn 1977 waard er tydlik út Iron Maiden set en wie er seis moannen lang gitarist by de band *Urchin*. Hy foege him yn 1978 wer by Iron Maiden.

## Priveelibben
Murray waard berne yn Londen, Ingelân, it Feriene Keninkryk, as soan fan in dieltiid skjinmakker. Hy is as jonkje faak ferhuze en hat op in ferskate skoallen sitten. Murray is boaske en hat in dochter.

## Diskografy
### Albums
Clive Burr

**Clive Burr** (East Ham, 8 maart 1957 - Londen, 13 maart 2013) wie in Ingelsk gitarist. Hy is bekend as de drummer fan Iron Maiden. 

## Karriêre
Burr wie drummer fan Samson foardat er yn 1979 by Iron Maiden kaam, op oanbefelling fan de doetiidske Iron Maiden-gitarist Dennis Stratton. Burr spile op de earste trije platen fan Iron Maiden: Iron Maiden, Killers en harren trochbraak album The Number of the Beast, wêrfan't de lêste it Maiden-debút fan Bruce Dickinson wie. Na zijn tijd bij Iron Maiden speelde Burr steeds kortdurend bij een aantal andere bands. Oan it ein fan 'e jierren 90 krige Burr de diagnose Multiple sclerose, nei't er al jierren lêst hân hie fan fysike problemen. Burr ferstoar  op 13 maart 2013 yn 'e âldens fan 56 jier oan de gefolgen fan de sykte.

## Diskografy
### Albums
Eduard August Otto de Casembroot

**Eduard August Otto de Casembroot** (Oud-Vossemeer (gemeente Tholen), 20 juny 1812 - De Haach, 28 septimber 1883) wie in Nederlânske jonkhear, luitenant-generaal, mearfâldich minister fan Oarloch en gûverneur fan de prins fan Oranje, de âldste soan fan kening Willem III.

## Biografy
De Casembroot wie fan 30 jannewaris 1820 oant 12 oktober 1837 keamerjonker yn bysûndere tsjinst fan de Nederlânske keninginne Wilhelmina fan Prusen. Hy wie ek in fertrouweling fan kening Willem III. De Casembroot wie acht jier lang gûverneur fan syn âldste soan Willem en yn dy funksje belêste mei syn opfieding. Dêrfoar wie er oardel jier ûndergûverneur fan Willem en syn bruorren.
Fan 18 juny 1852 oant 28 septimber 1883 wie er adjudant yn bûtengewoane tsjinst fan kening Willem III. Yn it kabinet-Rochussen, it kabinet-Van Hall-Van Heemstra en it kabinet-Van Zuylen fan Nijevelt-Van Heemstra wie er minister fan Oarloch. Hy wie in konservatyf politikus. Nei syn ministerwêzen wie er fan 1 july 1862 oant 1 novimber 1865 lid fan de Ried fan Steat. As militêr berikte er om 1879 hinne de rang fan  luitenant-generaal.

De Casembroot skreau in deiboek oer syn jierren as gûverneur fan 'e kroanprins, dat er mei in weromblik deryn bewurke ta syn * Herinneringen uit mijn leven gedurende mijne betrekking als Gouverneur van ZKH den Prins van Oranje*. It deiboek begjint op 10 febrewaris 1849 en einiget op 20 septimber 1858.
Dennis Stratton

**Dennis William Stratton** (Londen,  9 oktober 1952) is in Ingelsk gitarist. Hy is benammen bekend as gitarist fan Iron Maiden. 

## Karriêre
Stratton wie fan jannewaris oant oktober 1980 gitarist by Iron Maiden. Op Stratton syn oanbefelling, waard Clive Burr frege as drummer. Nei it útbringen fan it earste album ferliet er de band en wêrnei 't er yn ferskate bands spile hat wêrûnder *Praying Mantis*. Wol naam er yn 1995 en 1996 in album op mei de eardere sjonger fan Iron Maiden Paul Di'Anno. Benammen yn syn thúslân Ingelân treedt er noch op. 

## Diskografy
### Albums

### As gastmuzikant
Adrian Smith

**Adrian Frederick Smith** (Hackney, 27 febrewaris 1957) is in Ingelsk gitarist. Hy is benammen bekend as de gitarist fan Iron Maiden. 

## Karriêre
Smith wie gitarist by *Urchin*, dy't er ferliet om ein 1980 lid te wurden fan Iron Maiden. Killers út (1981) is it earste studio-album dêr't Smith op te hearren is. By in skoft fan Iron Maiden rjochte hy yn 1989 de band ASAP op. Begjin 1990 ferliet er Iron Maiden út ûnfrede mei de rjochting dy't de band útgie. Hy hold hielendal op mei muzyk meitsjen. Yn 1993 begûn er in eigen band, *Psycho Motel*. Ek dêrmei hie er gjin sukses. Dêrnei wurke Smith mei op de solo-albums *Accident Of Birth* (1997) en *Chemical Wedding* (1998) fan Bruce Dickinson (dy't ûnderwilens ek Iron Maiden ferlitten hie). Tegearre mei Dickinson kaam Smith yn 1999 werom by Iron Maiden. De *Ed Hunter-toernee* folge noch itselde jier.

## Priveelibben
Smith waard berne yn Hackney yn East-Londen, it Feriene Keninkryk, as de jongste yn in gesin fan trije. Syn heit wie skilder. Adrian Smith is boaske mei Nathalie Dufresne en hat trije bêrn. 

## Diskografy
### Albums
Nicko McBrain

**Michael Henry (Nicko) McBrain** (Hackney, 5 juny 1952) is in Ingelsk gitarist. Hy is bekend as de drummer fan Iron Maiden. 

## Karriêre
Op tsienjierrige leeftiid begûn McBrain mei drummen en om syn tolfde hinne krige er syn earste eigen drumstel. Yn de santiger jierren spile McBrain op in pear Pat Travers-albums. Hy spile by de *Streetwalkers* fan 1975 oant 1976. Ek wie er drumroadie foar Anthrax en siet er begjin jierren tachtich yn de band *McKitty*. It wie by in optreden fan *McKitty* yn Belgje dat er Steve Harris moete. Mei syn band *Trust* fersoarge McBrain yn 1982 it foarprogramma fan Iron Maiden. Hy trede yn 1983 oant Iron Maiden ta as ferfanger fan Clive Burr. Sûnt dy tiid is er in fêst bandlid fan Iron Maiden.

## Priveelibben
McBrain waard berne yn Hackney, Ingelân, it Feriene Keninkryk, en behelle in yngenieursdiploma oan de *Southgate Technical College*. Nicko McBrain is boaske mei *Rebecca* en hat twa bêrn. 

## Diskografy
### Albums
Seventh Son of a Seventh Son

**Seventh Son of a Seventh Son** is it sânde studio-album fan Iron Maiden. It album waard opnommen yn febrewaris en maart 1988 yn de Musicland studios yn München en waard in moanne letter op 11 april 1988 útbrocht. It album befettet de metalklasiker *[[Can I Play with Madness]]*. It wie foar earst it lêste album mei gitarist Adrian Smith, dy't oant ein jierren 90 de band ferliet. 

## Spyllist

## Singles

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Steve Harris - Bas
* Nicko McBrain - Drums
No Prayer for the Dying

**No Prayer for the Dying** is it achtste studio-album fan Iron Maiden. It album waard opnommen tusken juny en septimber 1990 yn de Barnyard studios yn Harlow, Esseks en waard in moanne letter op 1 oktober 1990 útbrocht. It album befettet de metalklassiker *[[Bring Your Daughter... to the Slaughter]]*. It wie it earste album mei gitarist Janick Gers, dy't de opstapte Adrian Smith ferfong. 

## Spyllist

## Singles

## Muzikanten
* Bruce Dickinson - Sang
* Dave Murray - Gitaar
* Janick Gers - Gitaar
* Steve Harris - Bas
* Nicko McBrain - Drums
### Gastmuzikanten
* Michael Kenney - Toetsen
Janick Gers

**Janick Robert Gers** (Hartlepool, 27 jannewaris 1957) is in Ingelsk gitarist. Hy is benammen bekend as de tredde gitarist fan Iron Maiden. 

## Karriêre
Gers begûn syn karriêre as gitarist fan de NWOBHM-band *White Spirit* - dy't yn 1980 syn titelleaze debútalbum útbrocht, foardat Gers yn 1981 fuortgie om him by Gillan oan te sluten, in band foarme troch de doetiidske eardere Deep Purple sjonger Ian Gillan. Nei't de band Gillan der mei ophâlden wie, folge Gers in stúdzje geasteswittenskippen foardat er by *Gogmagog* kaam, dêr't ek earder Iron Maiden-sjonger Paul Di'Anno en drummer Clive Burr ta hearden. It projekt soe úteinlik op neat útrinne. Gers spile dernei mei op it earste solo album *Tattooed Millionaire* fan Bruce Dickinson en waard yn 1990 de ferfanger fan Adrian Smith. Hy bleau ek by Iron Maiden nei't Smith wer weromkaam by de band.

## Priveelibben
Gers waard berne yn Hartlepool, Ingelân, it Feriene Keninkryk, as soan fan in nei Ingelân emigrearre Poalsk seeman. Janick Gers is boaske mei *Sandra* en hat twa bêrn.

## Diskografy
### Albums
Fear of the Dark (album fan Iron Maiden)

**Fear of the Dark** is it njoggende studio-album fan Iron Maiden. It album waard opnommen tusken ein 1991 en begjin 1992 yn de Barnyard studios yn Harlow, Esseks en waard op  11 maaie 1992 útbrocht. It album befettet de metalklassikers *[[Be Quick or Be Dead]]* en *[[Fear of the Dark (liet)|Fear of the Dark]]*. It wie foarearst it lêste album mei sjonger Bruce Dickinson, dy't oant ein jierren 90 de band ferliet. 

## Spyllist

## Singles

## Muzikanten
* Bruce Dickinson - Sang
* Dave Murray - Gitaar
* Janick Gers - Gitaar
* Steve Harris - Bas
* Nicko McBrain - Drums
### Gastmuzikanten
* Michael Kenney - Toetsen
The X Factor (album fan Iron Maiden)

**The X Factor** is it tsiende studio-album fan Iron Maiden. It album waard opnommen tusken ein 1994 en simmer 1995 yn de Barnyard studios yn Harlow, Esseks en waard op 2 oktober 1995 útbrocht. It wie it earste album mei sjonger Blaze Bayley, dy't de opstapte Bruce Dickinson ferfange moast. 

## Spyllist

## Singles

## Muzikanten
* Blaze Bayley - Sang
* Dave Murray - Gitaar
* Janick Gers - Gitaar
* Steve Harris - Bas
* Nicko McBrain - Drums
### Gastmuzikanten
* Michael Kenney - Toetsen
* The Xpression Choir - Eftergrûnsang
Brave New World (album fan Iron Maiden)

**Brave New World** is it tolfde studio-album fan Iron Maiden. It album waard opnommen tusken ein 1999 en begjin 2000 yn de Guillaume Tell-studio's yn Parys en waard op 29 maaie 2000 útbrocht. It wie it earste album sûnt Fear of the Dark út 1992 mei de weromkearde sjonger Bruce Dickinson, en it earste album mei de ek weromkearde gitarist Adrian Smith sûnt it album *[[Seventh Son of a Seventh Son]]* út 1988. Iron Maiden gie fanôf dat album fierder mei trije gitaristen.

## Spyllist

## Singles

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Janick Gers - Gitaar
* Steve Harris - bas en Toetsen
* Nicko McBrain - Drums
Dance of Death (album)

**Dance of Death** is it trettjinde studio-album fan Iron Maiden. It album waard opnommen jannewaris en febrewaris 2003 yn de Sarm West yn Londen en waard in healjier letter op 8 septimber 2003 útbrocht. It album befettet it alderearste folslein akoestyske nûmer fan de band, *Journeyman*, lykas *New Frontier*, harren iennige nûmer oant no ta *([[2022]])* dêr't de tekst mei skreaun is troch drummer Nicko McBrain.

## Spyllist

## Singles

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Janick Gers - Gitaar
* Steve Harris - bas en Toetsen
* Nicko McBrain - Drums
The Final Frontier (album fan Iron Maiden)

**The Final Frontier** is it fyftjinde studio-album fan Iron Maiden. It album waard opnommen tusken 11 jannewaris en 1 maart 2010 yn de Compass Point studios yn Londen en The Cave studios yn Nassau, en waard fjouwer moanne letter op 13 augustus 2010 útbrocht. 

## Spyllist

## Singles

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Janick Gers - Gitaar
* Steve Harris - Bas en Toetsen
* Nicko McBrain - Drums
When Lust Evokes the Curse (album)

**When Lust Evokes the Curse** is it debútalbum fan Autumn. It album waard opnommen yn de Kingsway studio yn Doetinchem en waard op 24 juny 2002 útbrocht. In grut part fan de nûmmers binne ynspirearre op it gedicht *[[The Lady of Shalott (Tennyson)|The Lady of Shalott]]* fan Alfred Tennyson út 1833.

## Spyllist

## Muzikanten
* Nienke de Jong - Sang
* Jens van der Valk - Gitaar
* Jasper Koenders - Gitaar
* Menno Terpstra - Toetsen
* Meindert Sterk - Bas
* Jan Grijpstra - Drums
Senjutsu (album)

**Senjutsu** is it santjinde studio-album fan Iron Maiden. It album waard opnommen yn 2019 yn de  Guillaume Tell studios yn Parys, en waard as gefolch fan de Koroanapandemy, twa jier letter op 3 septimber 2021 útbrocht. It album behelle yn meardere lannen de nûmer ien posysje yn de albumlisten. 

## Spyllist

## Singles

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Janick Gers - Gitaar
* Steve Harris - Bas en Toetsen
* Nicko McBrain - Drums
Lah'mu

**Lah'mu** is in fiktive planeet út 'e ''Star Wars''-franchise, dy't yntrodusearre waard yn 'e film *[[Rogue One: A Star Wars Story]]* (2016). De sênes op 'e planeet waarden opnommen op Iislân. Lah'mu makket diel út fan it planetestelsel mei deselde namme fan 'e sektor Raioballo, yn 'e Bûtenrâne fan it Stjerrestelsel. It is in terrestryske planeet mei in diameter fan 12.618&nbsp;km en mei ien moanne. Earder wiene der twa moannen, mar ien dêrfan is lang ferlyn ferpulvere, en de restearjende brokstikken en stofdieltsjes foarmje no de planetêre ringen fan Lah'mu.

Lah'mu is in tige fruchtbere planeet, mei in protte flakten en berchtmen en strannen mei swart sân. Der hat him wol in lânseigen floara ûntjûn, mar gjin fauna. De grûn is ryk oan dylchstoffen, mar troch de oanwêzigens fan hege konsintraasjes sink, gloar, kobalt, stikstof en boar is it grûnwetter ûnoangenaam om te drinken. Fanwegen it reinige klimaat is dat aldergeloks ek net nedich. Der hat him in beheinde groep meast minsklike kolonisten op 'e planeet nei wenjen set, nei alle gedachten minder as fiifhûndert.

Yn *Rogue One: A Star Wars Story* is Lah'mu de wrâld dêr't de wittenskipper Galen Erso mei syn frou Lyra en harren achtjierrige dochterke Jyn ûnderdûkt nei't er útpykt is. Hja wurde lykwols opspoard troch Orson Krennic, de direkteur fan it wapenprogramma fan it diktatoriale Galaktysk Keizerryk. Dyselde wol dat Galen weromkomt om te helpen by de ûntwikkeling fan 'e Deadsstjer, in romtestasjon ter grutte fan in lytse moanne, dat tagelyk in massaferneatigingswapen is dat hiele planeten ferdylgje kin. By de konfrontaasje mei Krennic en syn trewanten komt Lyra om, wylst Jyn wit te ûntkommen. Galen moat mei Krennic weromkeare nei Eadu, dêr't er ûnder twang it ûndersyk fuortset dat er ôfbrutsen hie troch út te naaien.

## Keppelings om utens
*Artikel oer Lah'mu yn Wookieepedia, de offisjele ''Star Wars''-Wikipedy
Konsesje (kontrakt)

In **konsesje** is it ferlienen fan rjochten troch de oerheid (nasjonaal en pleatslik) oan in korporaasje, persoanen of in oare wetlike ynstelling. Sa'n ferliening hat de foarm fan in juridysk binend kontrakt dat oaren fan de ferliende rjochten útslút. 

Iepenbiere tsjinsten, lykas bygelyks de wetterlieding, kinne as in konsesje útfierd wurde. Dyjinge dy't de konsesje krijt, de "konsesjehâlder", is gauris in priveebedriuw dy't yn in kontrakt mei de oerheid it rjocht krijt it útfieren, ûnderhâlden en en it útdragen fan in ynvestearring yn in nutsbedriuw foar in yn it kontrakt fêststelde tiid. In oare foarm fan kontrakten tusken iepenbiere en privee-ynstellings is bygelyks pacht. By in pacht hat it bedriuw dy't de pacht krijt, de "pachter", it rjocht om it nutsbedriuw út te fieren en te ûnderhâlden, dochs de ynvestearring bliuwt ûnder de ferantwurdlikens fan de oerheid.

In gemeente kin bygelyks in konsesje ferliene oan in eigener fan in kafee by in swimbad, of de steat kin in konsesje ferliene oan in bedriuw foar it winnen fan mineralen. Ek kin in konsesje troch de oerheid jûn wurde as it troch de oerheid winsklik is om it iepenbier belang te ûnderstypjen. In konsesjehâlder kin bytiden sels subsydzje foar de konsesje krije, sa as bygelyks de eksploitaasje fan de spoarwegen. Sa hat Arriva de konsesje foar de treintsjinsten op de Fryske spoarwegen.
Phantom of the Opera (liet fan Iron Maiden)

***Phantom of the Opera*** is in nûmer dat oarspronklik opnaam is troch Iron Maiden yn 1979 en útbrocht waard op it album Iron Maiden, fan Iron Maiden út 1980. *Phantom of the Opera* wie it fjirde nûmer op it album.

## Oer it nûmer
Phantom of the Opera is skreaun troch Steve Harris en is ynspirearre op de roman The Phantom of the Opera fan Gastoun Leroux út 1910. It nûmer duorret goed sân minuten en bestiet út ferskate parten.

## Muzikanten
* Paul Di'Anno - Sang
* Dave Murray - Gitaar
* Dennis Stratton - Gitaar
* Steve Harris - Bas
* Clive Burr - Drums
Summer's End (album)

**Summer's End** is it twadde studio-album fan Autumn. It album waard opnommen tusken juny en augustus 2004 yn de SyCo studio yn Ljouwert en waard in moanne letter op 24 septimber 2004 útbrocht. It album befette de single Gallery of Reality. It is it lêste album fan Autumn dêr't gitarist Jasper Koenders, bassist en wichtichste skriuwer Meindert Sterk en toetsenist Menno Terpstra op te hearen binne.

## Spyllist

## Singles

## Muzikanten
* Nienke de Jong - Sang
* Jens van der Valk - Gitaar
* Jasper Koenders - Gitaar
* Menno Terpstra - Toetsen
* Meindert Sterk - Bas
* Jan Grijpstra - Drums
The Number of the Beast (liet)

***The Number of the Beast*** is in nûmer dat oarspronklik opnaam is troch Iron Maiden yn 1982 yn de Battery studios yn Londen en útbrocht op it album mei deselde namme fan Iron Maiden út 1982. *The Number of the Beast* wie it fiifde nûmer op it album en waard op 26 april 1982 útbrocht as twadde single fan it album.

## Oer it nûmer
*The Number of the Beast* is skreaun troch Steve Harris, doe't it nûmer yn 1982 útkaam feroarsake it liet opskuor yn'e Feriene Steaten, dêr't it religieuze ûnderwerp lilkens feroarsake ûnder religieuze groepearringen. It nûmer is ynspirearre op de film  út 1978, en it gedicht *[[Tam o' Shanter (gedicht)|Tam o' Shanter]]* fan Robert Burns út 1790.

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Steve Harris - Bas
* Clive Burr - Drums
Run to the Hills

***Run to the Hills*** is in nûmer dat oarspronklik opnaam is troch Iron Maiden yn 1982 yn de Battery studios yn Londen en útbrocht op it album The Number of the Beast fan Iron Maiden út 1982. Run to the Hills wie it sechsde nûmer op it album en waard op 12 febrewaris 1982 útbrocht as earste single fan it album.

## Oer it nûmer
*Run to the Hills* is skreaun troch Steve Harris, Run to the Hills giet oer de kolonisaasje fan Amearika, earst troch Jeropeanen en dêrnei troch Amerikanen, út it perspektyf fan in Cree-yndiaan en in Amerikaanske kavalerist wei. It iepeningsfers is út it perspektyf fan de Cree wei en beskriuwt syn problemen doe't de Europeeske Amerikanen "oer de see kamen" en de Cree  "pine en ellinde" brochten. It twadde fers is út it perspektyf fan in Amerikaanske kavalerysoldaat wei, dy't belutsen is by de *American Indian Wars* beskriuwt, "dy 't de readhûden werom nei har hoalen jaget". It tredde fers is net út it perspektyf fan in inkeld yndividu wei, en feroardielet skerp de effekten fan Amerikaansk ekspanjonisme op yndianen, en de ferneatiging fan de âlde kultuer.

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Steve Harris - Bas
* Clive Burr - Drums
Hallowed Be Thy Name (liet)

***Hallowed Be Thy Name*** is in nûmer dat oarspronklik opnaam is troch Iron Maiden yn 1982 yn de Battery studios yn Londen en útbrocht op it album The Number of the Beast fan Iron Maiden út 1982. *Hallowed Be Thy Name* wie it achtste en lêste nûmer op it album. It nûmer waard yn 1993 yn in live útfiering útbrocht as single.

## Oer it nûmer
Hallowed Be Thy Name is skreaun troch Steve Harris, en is it ferhaal fan in finzene dy 't op it punt stiet om ophongen te wurden.

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Steve Harris - Bas
* Clive Burr - Drums

### Muzikanten live ferzje 1993
* Bruce Dickinson – Sang
* Dave Murray – Gitaar
* Janick Gers – Gitaar
* Steve Harris – Bas
* Nicko McBrain – Drums
The Trooper

***The Trooper*** is in nûmer dat oarspronklik opnaam is troch Iron Maiden yn 1983 yn de Compass Point studios yn Nassau en útbrocht op it album *[[Piece of Mind (album fan Iron Maiden)|Piece of Mind]]* fan Iron Maiden út 1983. *The Trooper* wie it fiifde nûmer op it album en waard op 20 juny 1983 útbrocht as twadde single fan it album.

## Oer it nûmer
*The Trooper* is skreaun troch Steve Harris en is basearre op de Sjarzje fan de Ljochte Brigade yn de Slach by Balaklava 1854, dy’t plak fûn yn de Krimkriich en ynspirearre troch Alfred Tennysons gedicht *[[The Charge of the Light Brigade (gedicht)|The Charge of the Light Brigade]]* út 1854.

## Muzikanten
* Bruce Dickinson - Sang
* Dave Murray - Gitaar
* Adrian Smith - Gitaar
* Steve Harris - Bas
* Nicko McBrain - Drums